钦定古今图书集成/明伦汇编/氏族典/第178卷 > 田尔耕
## 钦定古今图书集成/明伦汇编/氏族典/第178卷 > 田尔耕

按《明外史田尔耕传》：“尔耕，任丘人。兵部尚书乐孙也。
用祖荫为锦衣卫指挥佥事，积官至左都督。天启四
年掌卫事。狡黠阴贼，与魏良卿为莫逆交，魏忠贤斥
逐东林，数兴大狱。尔耕广布侦卒，罗织平人，锻炼严
酷，入狱者率不得出，与许显纯、崔应元、杨寰、孙云鹤
有五彪之号。累加至少师兼太子太师。忠贤败，言者”
交劾，下吏论死。崇祯元年八月伏诛。